text:
•Habyariman Isaac w’imyaka 24 yahaye akazi abantu 9 ahemba ku kwezi mu buryo buhoraho
•Avuga ko nyuma yo kwishyura abakozi be abika ku mufuka ibihumbi 400 buri kwezi
•Kuri konti(Compte) ye hariho asaga miliyoni 10 yakuye mu bucuruzi bwa filime no gutunganya muzika
Ababyeyi bamuguriye igare ngo rijye rimufasha kugera ku ishuri ahitamo kujya arikodesha abana bagenzi be agamije gushakisha igishoro cyo gushyira mu bushabitsi(business) bwa muzika, none ahamya ko inzozi ze zimaze kuba impamo.
Habyarimana Isaac, umusore w’imyaka 24 utuye mu Murenge wa Muhoza mu Karere ka Musanze, umaze kuba ikimenyabose mu Mujyi wa Musanze ku bw’akazi akora ko gutunganyiriza abahanzi indirimbo no gucuruza filimi zisobanuye.
Habyarimana bita ‘Stone Island’, avuga ko mu mwaka wa 2012 ubwo yarangizaga amashuri yisumbuye ari bwo yatekereje cyane ku mushinga we maze yiyemeza gushakisha amafaranga ahereye ku igare yari yaraguriwe n’ababyeyi.
Agira ati “Umugambi wari uwo kuzatunga studio ikora video ndetse no gufasha abahanzi mu gusohora ibihangano byabo (…) Hari akagare ababyeyi bari baranguriye nagendagaho ngiye ku ishuri, niyemeje kujya ngakodesha abana ubundi bakanyishyura ibiceri 150 nkabibika! Yaje rero kugwira aba ibihumbi 10 ntangira ubucuruzi bwa filime nabunzaga mu Mujyi wa Musanze.”
Yayobotse ibimina ngo abashe gukabya inzozi ze
Habyarimana avuga ko mu rwego rwo kugira ngo intego yo gutunga ‘Studio’ ayigereho, yiyemeje gusanga abantu bakuru mu bimina akajya abika amafaranga igihumbi buri cyumweru bigeze aho agura imashini igendanwa ishaje y’ibihumbi 90 maze atangira kujya ayikoresha mu gucuruza indirimbo na filime.
Abivuga muri aya magambo“buhoro buhoro nifashishije uburyo bw’ibimina naguze Laptop bwa mbere mu mateka yanjye, nuko ntangira umurimo wo gushyira indirimbo na filime kuri za CD nyuma nkomeza kuzicuruza, kandi ibi nakubwira ko nabikoraga ndi no ku ntebe y’ishuri, kugeza ubwo narangije mu bijyanye na Computer Science, nkakomeza kubikora kandi bimpa amafaranga.”
Uyu musore akomeza avuga ko akirangiza amashuri yisumbuye mu mwaka wa 2012 yashyize imbaraga nyinshi mu kazi ke bityo abasha guha akazi urubyiruko rw’abasore n’inkumi icyenda ahemba buri umwe ibihumbi 30 ku kwezi aho bafite inshingano zo kumucururiza filime n’indirimbo.
Mu mpera z’umwaka wa 2015 ni bwo Habyarimana yageze ku rwego rwo gutangiza Studio itunganya indirimbo z’abahanzi mu buryo bw’amajwi aho ngo utunganya indirimbo(producer) amuhemba nibura ibihumbi 200 ku kwezi.
Habyarimana avuga ko iyo yarangije guhemba bariya bakozi be no kwishyura ubukode bw’inzu eshatu akoreramo ziri mu bice bitandukanye by’Umujyi wa Musanze hamwe n’ibindi akenera, abasha kubika ku mufuka we nibura amafaranga ibihumbi 400 by’inyungu buri kwezi.
Akomeza agira ati “kuri ubu maze kugira nibura umutungo ugera kuri miliyoni 6, rero kuri uyu mutungo wanjye nongeraho n’ayo nizigamira kuri banki atari munsi ya miliyoni 3, 5 ahoraho.”
Habyarimana yereka urundi rubyiruko uko ibyo gutunganya muzika bikorwa
Nk’uko bigaragarira usuye Habyarimana, yatangije uburyo bwo kwigisha urubyiruko rumugana gutera ikirenge mu cye mu byo akora aho usanga ku bufatanye n’abakozi be bigisha abasore n’inkumi akazi gatandukanye kari mu ruganda rwa muzika kugira ngo na bo babimenye biteze imbere.
Habyarimana ahereye ku buhamya bwe ahamagarira urubyiruko rw’u Rwanda kugira intego ruharanira guhera ku mahirwe bafite bahanga imirimo ibateza imbere ikazamura n’iterambere ry’igihugu muri rusange.
Uyu musore avuga kandi ko ahereye ku mafaranga yinjiza agiye kwiyishyurira kaminuza kugira ngo akomeze kwaguka mu by’ubwenge ari nako arushaho kunoza akazi akora.
Yabereye benshi ishuri
Abakurikirana ibikorwa bya Habyarimana buri munsi bahuriza ku kuvuga ko bamwigiraho gutinyuka kubyaza umusaruro ibitekerezo bafite by’iterambere baharanira kwiteza imbere nk’uko bivugwa na bamwe mu baganiriye n’Ikinyamakuru izubarirashe.rw
Habumugisha Pacifique, umwe mu bahawe akazi na Habyarimana, agira ati “icya mbere twigira kuri Stone[Habyarimana] ni ugutinyuka ukigirira icyizere; amateka ye yaradutinyuye twese, ubu icyo dushyize imbere ni ukugera ikirenge mu cye na twe nibura tukikorera kuko na we yarabishoboye.”
Muhirwa Ally, umusore ufite imyaka 23 wakuranye na Habyarima, we agira ati “Twarakuranye, isomo rikomeye mwigiraho ni ukugira intego kandi ngaharanira kugira amafaranga nakoreye kandi navunikiye ntategereje ashobora[amafaranga] guturuka ahandi mu buryo butari bwiza.”


c: text/html

text:
Abahinzi bo mu Karere ka Burera bahawe amahugurwa n’Umuryango Mpuzamahanga wita ku buhinzi (CIAT) ku mikoreshereze y’amakuru y’iteganyagihe mu buhinzi mu rwego rwo kwirinda ibihombo bituruka ku ngaruka z’imihindagurikire y’ikirere, bavuga ko kubona imbuto batinze byatumye bagira amahitamo batishimiye.
Batanga urugero rwo ku mbuto y’ibigori, aho mu gihembwe cy’ihinga gishize bahawe imbuto bifuzaga batinze, ibageraho bitagikunze ko yatanga umusaruro bakurikije amakuru y’iteganyagihe bari bahawe kubera ko imvura yari isigaye itari kubyeza.
Nk’uko bisobanurwa na bwana Kalisa wo mu murenge wa Gahunga, umwe mu bajyanama b’ubuhinzi, ngo itinda ry’imbuto y’ibigori ya ‘Hybride’ itanga umusaruro mwinshi, ryatumye batabihinga kuko bitari kuba bicyeze.
Kuri uyu wa Gatatu tariki 22 Gashyantare 2017, Kalisa wahuguwe muri uyu mushinga watewe inkunga na USAID, yagize ati “Kubera ko Meteo Rwanda yari imaze kuduha amakuru ko kiriya gihe twari dufite imvura nkeya, nkanjye wize guhitamo igihingwa nkwiye guhinga nkurikije imvura mfite, icyo gihe nari nahisemo guhinga ibigori, muri byo hari amoko abiri, hari ibya ‘Hybride’, nkurikije ibyo nahuguwe nasanze ibi bifite iminsi 140 ngo byere, kandi bigakenera imvura ya mm580, nkurikije amakuru bari baduhaye iyo mvura ntayari kuboneka, nahisemo guhindura mpinga ibigori bya Tamira kuko byo byerera iminsi 110 byibura nkabona ko imvura nkeya twari dufite yari mm350 na mm400, byo igomba kubyeza. Jye ubu nejeje neza kandi abateye ‘Hybride’ ntacyo babonye kuko imvura yacitse bikiyikeneye”.
Abahinzi bamenye gusesengura amakuru y’iteganyagihe bizeye guhangana n’ingaruka z’imihindagurikire y’ikirere
Undi mujyanama mu buhinzi wagarutse kuri iyi ngingo ni Vedaste wo mu murenge wa Rugarama yashimangiye ko aya makuru yafashije ababihuguriwe bose, gusa ngo bagira imbogamizi zo kutabonera imbuto igihe, akomeza agira ati “Ubundi Tamira ntabwo itanga umusaruro mwinshi nka ‘Hybride’, ariko dukurikije amakuru yari ahari ntabwo yari kwera kuko imvura yari kuzaba nke kandi ikagwa igihe gitoya. Abahuguwe usanga byarabafashije kuko bo bagize amahitamo ajyanye n’amakuru bari bafite bituma beza neza”.
Umukoze w’umurenge wa Gahunga ushinzwe ubuhinzi, madame Ugirimpuhwe Triphonie, nawe yemera ko iki kibazo cy’itinda ry’imbuto cyabayeho koko, gusa ngo kikaba cyarakemutse, aragira ati “Icyo kibazo cyabayeho mu bihe bishize ariko ubu cyarakemutse, bitewe n’uko kwa kuntu tubegera tukuzuza intonde za nkunganire hakiri kare igihembwe kikazatangira intonde zarujujwe zaragejejwe ku bacuruzi b’imbundo n’inyongeramusaruro baratanga komande kare, bituma imbuto n’inyongeramusaruro bizira igihe. Impamvu ubushize iki kibazo cyabayeho hari hariho imihindagurikire y’uburyo bicuruzwa, iryo hindagurika rero niryo ryabikerereje”.
Ugirimpuhwe Triphonie ushinzwe ubuhinzi mu murenge wa Gahunga avuga ko ikibazo cy’itinda ry’imbuto cyakemutse
Dr. Desire Kagabo, umukoze ushinzwe amakuru y’iteganyagihe n’ubuhinzi muri CIAT Rwanda ari nayo yahuguye aba bahinzi binyuze muri Twigire Muhinzi, avuga ko abahereweho bazaba umusemburo bakigisha n’abandi uko bakwifashisha amakuru y’iteganyagihe bakamenya icyo bakwiye guhitamo guhinga batabikoze batomboza, avuga ko uyu mushinga watangiriye mu Karere ka Kayonza, Burera, Nyanza na Ngororero ariko ko intego ari uko ubu bumenyi bwagera kuri buri muhinzi.
Abahinzi bo mu mirenge ya Gahunga, Kinoni na Rugarama yo mu karere ka Burere bahurijwe hamwe basobanurirwa ku kwifashisha iteganyagihe mu buhinzi

robotstxt: allowed

filter: keep


text:
Hari imyizerere iriho ndetse yahozeho mu gihe cy’intumwa igamije ko kuyobya abantu kugira ngo ntibazabane n’Imana. Kuva umuntu yashyirwa mw’isi, ni umugambi wa satani yuko abantu batabana n’Imana. Kubera iyo mpamvu Satani akora uko ashoboye kugira ayobye abantu, atazahanwa wenyine.
Nyamara biragaraga guhera mu kubyarwa ubwa kabiri k’umunyabyaha, hari ibyo akora nibyo Imana ikora (cyangwa yakoze kera) ARI nayo mpamvu abantu bose batabyawe ubwa kabiri.
Umwuka w’Imana agenderera umutima w’umunyabyaha akamwereka ibyaha bye uko biri, kandi akamwumvisha ko adafitanye amahoro n’Imana. Umunyabyaha agahitamo KWINANGIRA umutima cyangwa KUMVIRA Umwuka Wera. Ni AMAHITAMO y’umunyabyaha kandi icyo ni IGIKORWA kuko abumvira, bakihana, bakizera Umwana w’Imana wahindutse icyaha kubwacu ( 2 Kor 5:21) ngo abapfire BARABABARIRWA bagahindurwa ibyaremwe BISHYA (2 Kor 5:17).
Gukizwa, ariko kubyarwa ubwa kabiri ni IMPANO y’Imana, tubona TWIHANNYE ndetse (kuko birajyana) TUKANIZERA ko Yesu yadupfiriye mu cyimbo cyacu (Efes 2:8-9) ngo tubabarirwe.
Mpereye kuri iki cyo kuvuka ubwa kabiri kubera ko NIZERA ntashidikanya ko umuntu utarabyawe ubwa kabiri atanesha isi kandi ATAKIRANUKIRA Imana ndetse atanabona n’Ubwami bw’Imana (Yoh 3:3).
1 Yoh 5:
4 Kuko ((icyabyawe n’Imana)) cyose kinesha iby’isi, kandi uku ni ko kunesha kwanesheje iby’isi, ni ukwizera kwacu.
5 Ni nde unesha iby’isi, keretse uwizera yuko Yesu ari Umwana w’Imana?
Iyo umuntu amaze kubyarwa ubwa kabiri yanga gukora ibyo Imana yanga, agakunda gukora ibyo Imana ikunda inashaka – aribyo itegeka Abana bayo GUKORA. Nibyo gutunganira Imana – NIKO gukiranuka – mu yandi magambo uwari umunyabyaha atangira:
*Kugendera mu mirimo myiza:
2 Tim 2:21
“Nuko rero umuntu NIYIYEZA akitandukanya n’ibidatunganye, azaba abaye ikintu cyo GUKORESHWA iby’icyubahiro CYEJEJWE, kigirira nyiracyo umumaro kandi cyatunganirijwe IMIRIMO MYIZA yose.”
Efes 2:10
“Kuko turi abo yaremye ituremeye IMIRIMO MYIZA muri Kristo Yesu, iyo Imana yiteguriye kera kugira ngo tuyigenderemo.”
* Kwera imbuto nziza NIKO (((gukora))) IMIRIMO MYIZA:
Efes 5:9
“Kuko IMBUTO z’umucyo ari (((ingeso nziza))) zose no ((GUKIRANUKA)) n’UKURI.”
Mat 3:8
“Nuko mwere IMBUTO zikwiriye abihannye. ”
Mat 7:18
“Igiti CYIZA ntikibasha kwera IMBUTO mbi, kandi n’igiti KIBI ntikibasha kwera imbuto NZIZA.”
Mat 7:20
“Nuko muzabamenyera ku MBUTO zabo.”
Muzabamenyera ku mbuto ariyo mirimo yabo myiza, nicyo gitandukanya uwizeye Yesu Kristo n’uwizera ibindi cyangwa utizera.
Yoh 15:8
“Ibyo ni byo BYUBAHISHA Data, ni uko mwera IMBUTO NYINSHI, mukaba (((abigishwa))) banjye.
* Atangira no gukunda Imana n’abagenzi be
Mat 22
37 Na we aramusubiza ati” ‘Ukundishe Uwiteka, Imana yawe umutima wawe wose n’ubugingo bwawe bwose n’ubwenge bwawe bwose.’
39 N’irya kabiri rihwanye na ryo ngiri ‘Ukunde mugenzi wawe nk’uko wikunda.’
Yoh 14:21
“Ufite amategeko yanjye AKAYITONDERA ni we ((UKUNDA)), kandi unkunda azakundwa na Data, nanjye nzamukunda mwiyereke.”
__
Iyi mirimo YOSE n’amategeko y’Imana ni Umukristo UBIKORA, niwe bisohoreraho ariko akenera izindi mbaraga kubera afite abanzi bamugenza amanywa n’Ijoro bashaka ko yagwa akayivamo. Abo ni ISI, umubiri n’umwanzi satani. Ahora ari ku rugamba (Yak 1:12), akenera intwaro zose z’Imana (Efes 6:12-18) no kuyoborwa n’Umwuka Wera (Gal 5:16) kugira ngo agume mu GUKIRANUKA.
Umukristo ategetswe gukora kandi AGAKORA imirimo MYIZA kugira ngo akiranukire Imana. Ntahanditse ko adamarara cyangwa agendera mu nzira mbi, akiberaho uko ashaka maze Imana igakomeza kumubaraho GUKIRANUKA. Ubwo bwishingizi bw’abakora ibyangwa n’Uwiteka bategereje ko Imana ibabaraho gukiranuka butangwa na satani kandi bazabana nawe mu buturo bubi bw’iteka.
Luk 6:46
“Mumpamagarira iki muti ‘Databuja, Databuja’, nyamara NTIMUKORE ibyo mvuga?”
Mat 7:21
“Umuntu wese umbwira ati ‘Mwami, Mwami’, si we uzinjira mu bwami bwo mu ijuru, keretse UKORA ibyo Data wo mu ijuru ASHAKA.”
Mat 10:12
Uhereye ku gihe cya Yohana Umubatiza ukageza none, UBWAMI bwo mu ijuru (((buratwaranirwa))), intwarane zibugishamo imbaraga.
Yak 2:20
Wa muntu utagira umumaro we, ntuzi yuko kwizera kutagira imirimo ari impfabusa?
Uyu munsi ndakwinginga kubw’imbabazi z’Imana niba utaravuka ubwa kabiri, urabizi neza ko utarava mu byaha, ndagusabye ushake kumvira Umwuka azaguha KWIHANA nyakuri,ubabarirwe ibyaha maze uzatahe mu rurembo Siyoni. Inshuro nyinshi wumvise Ubutumwa bukagutera ubwoba, uvuga ko uzahinduka ARIKO nturahinduka. Wiyemeze kuva mu byakubase maze umutima wawe uwegurire uwakuremye.
Gehinomu n’imbi. Yuzuye abantu Imana ikunda Ariko bo bayanze. Hindukirira Imana.
Imana iguhe umugisha kandi Umwuka nakuyobora ubisangize n’abandi.


text:
Abanyarwanda bahungiye Uganda basuye urwanda muri gahunda ya “Come and Seeâ€
Abanyarwanda icyenda bahungiye mu gihugu cya Uganda mu 1994, kuri uyu wa 29 Gicurasi 2012 basuye Akarere ka Nyagatare mu rwego rwo kureba aho u Rwanda rugeze mu mibanire y’abarutuye no mu iterambere banaganira na bamwe mu bo mu miryango yabo babanaga mu buhungiro bakaza gutahuka.
Nyuma yo gusura ibiro by’Umurenge wa Matimba n’Urwunge rw’Amashuri rwa Matimba bakabasobanurira imikorere y’inzego z’ubuyobozi mu Rwanda ndetse n’iz’uburezi izi mpuzi zishimiye aho u Rwanda rugeze kandi zitangariza abayobozi n’abaturage ko zimaze kwibonera intambwe Abanyarwanda bagezeho zitandukanyije n’ibihuha zabwirwaga mu nkambi bityo bakaba biyemeje kugaruka mu rwababyaye.
Mbabazi Edith wo mu kigero cy’imyaka nka 45 akaba azwi ku izina rya Nyirakabuga i Matimba aho akomoka, byamutwaye umwanya munini kumenya iwabo kuko byasabye ko abakozi ba Minisiteri y’Ibiza n’abumuryango mpuzamahanga wita ku mpunzi bagenda bava mu modoka babaririza niba bazi abo mu muryango we. Ahingutse kwa nyina umubyara na basaza be mu Kagari ka Byimana, Umudugudu wa mbere m Murenge wa Matimba basaza be babiri bamukubise amaso babanza kunanirwa kumuvugisha. Gasake Théogene, umwe muri bo, Ubwo twari tumusanze ku rwina yenga ibitoki yifashe mapfubyi ubona byamunaniye kwakira ko abonye mushiki we maze hashize nk’iminota ibiri amuhoberana ibyishimo byinshi cyane. Yagize ati “Ndishimye cyane kuba nongeye kubona mushiki wanjye. (Yifashe ku munwa) ubu se arasubirayo?†Murumuna we Nyirasafari Esther, wari umaze kumuhoberana ubwuzu bwinshi ati “Reka reka ntago asubirayo! Ubu se urabona inaha tubaye iki.â€
Abaturanyi, abisengeneza n’abandi bo mu muryango w’uyu mudamu, Mbabazi Edith, wari uturutse Uganda aje kwirebera uko u Rwanda rumeze bose bari bahuruye baje kureba umuntu wabo. Ari abo mu muryango wa Mbabazi bamugaragarije aho bageze biyubaka bamusobanurira gahunda za Leta zikura abaturage mu bukene nka Girinka, ubudehe, VUP,… kimwe n’abaturanyi bahise bamubaza niba nyuma y’uko ababonye ashobora gufata icyemezo cyo gusubira Uganda maze n’imbamutima (emotions) nyinshi mbabazi agira ati “Nzitiwe no kuba nasize abana banjye Uganda gusa naho ubundi sinarkkuva aha.† Ibi kandi yari abihuriyeho na bagenzi be wabonaga bameze nk’abageze muri paradizo ariko bakavuga ko bagize inzitizi zo kuba basize inyuma imiryango yabo naho ubundi batari gusubira mu gihugu cya Uganda.
Iri tsinda ryaje rihagarariye izindi mpuzi ziri muri Uganda rije kubarebera aho igihugu kigeze ryageze mu rugo rwo mu muryango wa Mbabazi Edith ribatunguye, dore ko wabonaga bananiwe kumva uburyo bamubonyemo, ryabajije ibibazo byinshi bitandukanye bijyanye n’imibereho y’abaturage, ubukungu, umutekano, politiki, ubutabera, uburezi maze abaturage bafata umwanya wo kubasobanurira. Mu bisobanuro batangaga bagenderaga ku ngero zifatika babereka inka bahawe muri gahunda ya “Gira inkaâ€, imyaka mu mirima, isuku ndetse n’imyambarire.
Izi mpuzi ziba Uganda zabwiye abo baturage ko ziboneye ko zasigaye inyuma mu iterambere kubera ibihuha by’abatifuza ko zitaha. Aba zatanganga ingero za bimwe muri ibyo bihuha zikavuga ko bazibwiraga ko Leta ibyinaganaza abaturage ikabategeka guhinga urusenda, indabo n’itabi ngo uhinze indi myaka ikayimwambura ikajya umugerera ibyo agomba kurya. Bati “ Babutubwiraga rero ugahita wibaza niba uramutse utashye uresenda rwagutunga bikakuyobera.â€
John Paul Magezi, Umukozi mu biro bya Minisitiri w’Intebe akaba ashinzwe impunzi, yadutangarije ko izi mpuzi zije nk’abambasaderi b’abandi basigaye muri Uganda bityo bakaba bagomba kureba u Rwanda uko rumeze, bakaganira n’abaturage cyane cyane abo mu miryango yabo bagasubira muri Uganda bakajya kubwira abandi uko basanze hameze. Matata agira ati “Aba tuzabifashisha mu bukangurambaga tugiye gutangira mu nkambi z’Abanyarwanda tubashishikariza gutaha.†Matata akomeza avuga ko muri ubwo bukangurambaga bazifashisha ubuhamya bw’aba bantu ubwabo ndetse n’amashusho yabo bafashe aho baganiraga n’abaturage ndetse n’inzego z’ubuyobozi zitandukanye. Ati “Tuzabifashisha babwire abandi ibyo babonye kandi dukoreshe n’amashusho twafashe hanyuma uzashaka azafata umwanzuro wo gutaha. Cyakora twizeye kobizatanga umusaruro mwiza.â€
Naho Ndayambaje Bernard Placide, Umukozi muri Minisiteri y’Ibiza n’Impunzi mu Rwanda (MIDIMAR) avuga ko iyi gahunda ya gwino urebe cyangwa come and see bayifashisha mu kugaragariza Abanyarwanda bahunze mu 1994 uko u Rwanda ruhagaze n’aho rugeze rwiyubaka bagamije kubakuramo ibihuha by’ababuza gutaha babbabeshya ko u Rwanda ari gihugu kitagira umutekano n’ubwisanzure. Iyi gahunda ngo ikaba yaratangijwe na Guverinoma y’u Rwanda ariko nyuma yo kubana umusaruro mwiza itanga ishami ry’umurango w’abibumbye ryita ku mpunzi (UNHCR) kimwe na Guverinoma z’ibihugu byahungiwemo n’Abanyarwanda ngo bakaba ryarafashe umwanzuro wo gufasha u Rwanda muri iyi gahunda. Ndayambaje ati “ Iyi gahunda ntikiri rero come and see gusa ahubwo ni come and see and go back and tellâ€


text:
Bamwe mu baturage mu duce tunyuranye tw’umugi mu karere ka Karongi barinubira ko basenyewe inzu baheruka kubaka ‘mu buryo bunyuranyije n’amategeko’ ariko bamwe muri bagenzi babo bubakiye rimwe mu buryo nk’ubwabo bo ntibasenyerwe. Ubuyobozi bw’Akarere buvuga ko ibi bidakwiriye.
Kimwe n’ahandi mu bice binyuranye by’igihugu, abaturage bubatse mu buryo budakurikije amategeko cyane mu bice by’umugi basenyewe inzu zabo.
Mu karere ka Karongi ngo hari inzu zigera ku 100 bivugwa ko zubatswe binyuranyije n’amategeko mu gihe cy’amatora, izi ngo zagombaga gusenywa zose.
Hamwe na hamwe ariko byavuzwemo ruswa ku bayobozi b’inzego z’ibanze kuko ngo hari abasenyerwa abandi ntibasenyerwe mu gihe bahuje ikibazo.
I Karongi, Eric Hategekimana wo mu mudugudu wa Josi mu kagari ka Gitarama Umurenge wa Bwishyura avuga ko yagiye i Kigali kugira ibyo avanayo agarutse agasanga inzu ye bayishyize hasi.
Avuga ariko ko ikimubabaza ari uko hafi ye hari abandi bagenzi be bubaka kandi nta byangombwa bafite kimwe nawe ariko bo bakaba batarasenyewe.
Mu mpera z’ukwezi gushize hari undi muturage wasenyewe mu buryo benshi banenze kuko ngo yari amaze igihe kinini yubaka abayobozi b’ibanze babizi. Uyu ubu akaba ubu yaremerewe aho yari yarubatse ihema akahazamura akazu aba arimo.
Bamwe mu baturage bakeka ko imigirire yo gusenyera bamwe abandi ntibasenyerwe ishobora kuba iterwa na ruswa bashinja abo bayobozi b’ibanze.
Inzu zimwe zagombaga gusenywa zubatswe mu buryo budakurikije amategeko mu mirenge ya Bwishyura na Rubengera zarahagaritswe ariko ntizasenywa.
Umuyobozi w’Akarere ka Karongi avuga ko hari abayobozi barebesha ijisho rimwe bagasenyera bamwe abandi bakabihorera kandi kubaka nta byangombwa ari icyaha, ariko kandi ko no gusenyera bamwe abandi ntubasenyere ari icyaha.
Francois Ndayisaba uyobora Akarere ka Karongi yavuze ko hari abayobozi bamwe ku nzego z’ibanze batangiye gukurikiranwa kuri ibi abandi bandikiwe amabaruwa asaba ibisobanuro.
Uyu muyobozi ariko avuga ko atakwemeza ko igitera ibi ari ruswa kuko hari inzego zishinzwe kwemeza ko ari ruswa, gusa ko koko ibi byaha bihari.
src.umuseke.rw
61,264 total views, 2 views today


text:
Ku munsi wa kabiri w’uruzinduko Iradukunda Elsa nyampinga w’u Rwanda 2017 arimo kugirira mu karere ka Rubavu mu ntara y’Uburengerazuba, yasuye ikigo cy’amashuri abanza cya Rusamaza cyigaho abana 11 afasha mu kwiga.
Ni mu ruzinduko rw’iminsi irindwi afite muri iyo ntara ahanini rugamije kuvuza abantu basaga 200 barwaye indwara y’URUSHAZA bo mu turere dutandukanye.
Abo banyeshuri 11 Miss Elsa agomba kwishyurira, ni abatari bafite ubushobozi bwo kubona amafaranga n’ibikoresho byo kwishuri. Bikaba biteganyijwe ko azabishyurira guhera mu mwaka wa mbere kugeza mu wa gatandatu w’amashuri abanza.
Miss Iradukunda Elsa yasabye ababyeyi b’abo bana ko bakwiye kubakurikirana ntibaterere iyo. Ko umwana utazajya abasha kwimuka agasibira, azajya aba atakaje amahirwe y’uwo mwaka asibiyemo.
Uretse urwo ruzinduko yagiriye ku kigo cy’ishuri cya Rusamaza, yanagiye kureba abarwayi basezerewe nyuma yo kubagwa amaso ku munsi wo ku wa mbere.
Kuri uyu wa kane tariki ya 18 Gicurasi 2017, biteganyijwe Miss Elsa akomereza uruzinduko rwe mu kigo ngororamuco cya i Wawa.
Joel Rutaganda


text:
Zidane-Jenoside yantwaye Papa n’umuvandimwe, ruhago ingarurira ubuzima
Umukinnyi wo hagati w’ikipe ya As Kigali Nsabimana Eric bakunda kwita Zidane, atangaza ko yishimira ibyo amaze kugeraho mu mupira w’amaguru gusa ko byakabaye byiza iyo aza kuba abyereka se umubyara wishwe muri Jenoside yakorewe Abatutsi.
Nsabimana Eric ntabwo yagize amahirwe yo kubona umubyeyi we kuko muri Jenoside ari bwo yari akivuka. Uyu atangaza ko Mama we ari we ujya umubwira uburyo Papa we yasaga gusa ko atari ikintu cyoroshye kubana na cyo mu buzima.
Nsabimana Eric Zidane mu kibuga ahanganye n’abakinnyi ba Kiyovu
Mu buhamya yahaye Ruhagoyacu Zidane yagize ati: “Byari bigoye kubaho utazi papa wakubyaye kuko nk’umwana uba ushaka kubona ababyeyi bawe”.
“Nyuma ubuzima bwarakomeje Imana yaramfashije Mama wange agumya gutwaza aho kuri ubu nshima Imana kuba turiho”.
Uyu musore wakiniye amakipe ya APR FC n’Isonga mbere yo kujya muri As Kigali, yatakaje umuvandimwe yakurikiraga muri Jenoside yakorewe Abatutsi mu gihe na se umubyara yaje kwicwa tariki ya 23 Mata 1994. Icyaje kubabaza Eric Zidane cyane,ni uko umwe mu bavandimwe barokokanye na we yaje kwicwa atemwe mu mwaka wa 2006.
“Gukura nta papa ubwabyo byari bigoye, gusa mu mwaka wa 2006 naje kubabara birushijeho ubwo natakazaga undi muntu w’ingenzi, ubwo umuvandimwe wange bamwicaga bamutemye”, Nsabimana Eric Zidane
“Ibibazo burya hari ubwo bibaho bitegura ibyiza. Nari mfite impano yo gukina umupira aho nyuma y’urupfu rw’umuvandimwe wange nahise ntekereza ko ngomba kubyaza umusaruro iyo mpano Imana yampaye kugira ngo ngire icyo ngeraho”.
Zidane yakinnye igikombe cy’isi ari kumwe na U17
Nsabimana Eric Zidane uretse gukinira amakipe atandukanye mu Rwanda, yari no mu ikipe y’igihugu y’abatarengeje imyaka 17 yitabiriye igikombe cy’isi cyabereye muri Mexique mu mwaka wa 2011 nyuma yo gukina umukino wanyuma w’icy’Afurika cy’icyo cyiciro cyari cyabereye mu Rwanda. Uyu yishimira aho ruhago imaze kumugeza akababazwa nuko papa we adahari ngo abimwereke.
“Birambabaza kuba hari ibyo nagezeho adahari ngo aboneho ku byo nkorera ubu. Abone ku musaruro nagezeho nk’umwana we”.
Ruhagoyacu irihanganisha imiryango yabuze ababo muri Jenoside yakorewe Abatutsi ari nako dukomeza kwifatanya n’abanyarwanda kwibuka abacu bazize ayo mahano yagwiriiye iki gihugu turwanya abagifite ingengabitekerezo ya Jenoside maze tugatahiriza umugozi umwe ngo ibyabaye ntibizongere ukundi.